cyanic-selkie/wikianc huggingface dataset:
טקס פרס מסך הזהב 2003
טקס פרסי מסך הזהב 2003 התקיים ב-15 בנובמבר 2003, ושודר בשידור ישיר בערוץ 2, במסגרת פרס מסך הזהב שארגן השבועון "פנאי פלוס" וזכיינית ערוץ 2 "שידורי קשת". הטקס עמד בסימן עשור לתחילת השידורים המסחריים בערוץ 2.
במהלך הטקס ניתנו פרסים לשחקנים, אנשי תקשורת, חברות וצוותי סדרות טלוויזיה על הישגיהם במהלך השנה בה מתקיים הטקס. בשנה זו נוספה קטגוריה חדשה "תוכנית העשור". בנוסף, עלתה תוכנית נלווית לטקס בערוץ הבידור !E, בהנחיית גלית גוטמן.
דן חמיצר
ביוגרפיה
במקביל לעיסוקו כטייס, היה חמיצר בעל טור בכמה כתבי עת, ובהם מוניטין, כותרת ראשית וצומת השרון, וכן בעיתונים בולטים: דבר, הארץ, ידיעות אחרונות ומעריב. חמיצר מצא את דרכו גם לעיתונות המשודרת, והיה מגיש בגלי צה"ל ומנחה בטלוויזיה הכללית. כחלק מעיסוקיו העיתונאיים היה שותף לזאב ענר בהפקת מאות משחקי "מחפשים את המטמון" ברחבי הארץ.
טום פיני
קריירת משחק
בשנת 1942 גויס פיני לשורות הצבא הבריטי. הוא נקרא לשרת בחיל השריון המלכותי, ולחם עם הארמייה השמינית של הגנרל ברנרד לו מונטגומרי במצרים. באפריל 1945 שימש כנהג טנק מסוג M3 סטיוארט באיטליה. בזמן זה הוא הוסיף לשחק כדורגל בקבוצות צבאיות שונות, ובין היתר אף נפגש למשחק מול קבוצה שבשורותיה שיחק שחקן הקולנוע המצרי עומר שריף.
נבחרת אנגליה
ב-22 באוקטובר 1958, נפרד פיני מהנבחרת עם ניצחון 5-0 על ברית המועצות במשחק ידידות. בסך הכול רשם פיני 76 הופעות במדי אנגליה, בהן כבש 30 שערים.
ארני ג'ונסון
ראשית הקריירה
ג'ונסון החל את הקריירה ב-1977, כשעוד היה סטודנט באוניברסיטת ג'ורג'יה, כאשר הוא החל לשמש כמנהל חדשות וספורט עבור תחנת הרדיו WAGQ-FM באת'נס שבג'ורג'יה. הוא החזיק במשרה זו עד 1978, אז סיים BA בעיתונאות בהצטיינות יתרה באוניברסיטת ג'ורג'יה. ב-1979 החל ג'ונסון את קריירת ההגשה שלו ברשת הטלוויזיה WMAZ-TV במייקון שבג'ורג'יה. הוא עבד שם בתור מגיש חדשות עד 1981, אז עבר לספרטנבורג שבדרום קרוליינה ועבד בתור עיתונאי ברשת WSPA-TV. ג'ונסון חזר לג'ורג'יה ב-1982, ועבד באטלנטה בערוץ WSB-TV בתור כתב חדשות כללי. הוא היה לכתב הספורט הראשי בתחנה בסופי שבוע ב-1983. הוא החזיק בתפקידו זה עד שנת 1989. באותה שנה עזב כדי להצטרף לטרנר ספורט.
סמואל סטיימן
קורות חיים
סטיימן "שיחק בהתלהבות עד מספר ימים לפני מותו." הוא נפטר ממחלת הסרטן בביתו שבפאלם ביץ', פלורידה, בשנת 1993, בגיל 84. הוא הותיר אחריו אשתו השנייה ג'וזפין (הראשונה שלו, מרג'ורי, נפטרה בשנת 1960), שלוש בנות ובן, וכמה נכדים.
קריירת ברידג'
קונבנצית סטיימן הומצאה באופן עצמאי על ידי ג'ק מרקס ועל ידי שותפו הקבוע של סטיימן, ג'ורג' ראפה. הקונבנציה התחברה לשמו מכיוון שהיא פורסמה לראשונה במאמר שכתב סטיימן, במגזין "The Bridge World", יוני 1945. הוא גם מסר את שמו, מאוית לאחור, לקונבנצית נמיאטס, שהומצאה על ידי שותף קבוע אחר, ויקטור מיטשל.
Together (שיר של ראיין או'שונסי)
וידאו קליפ
הווידאו קליפ הנלווה לשיר מציג בני זוג מאותו המין, המגולמים על ידי הרקדנים המקצועיים אלן מקגראת' וקווין או'דוויר, מטיילים ורוקדים ברחובות טמפל בר, דבלין. את הסרטון ביים כריסטיאן טירני, בכוריאוגרפיה של קירן קונולי. או'שונסי אמר על הקליפ, "זה היה מדהים לראות את הסרטון מתעורר לחיים בדרכו שלו, תוך דבקות ברעיון המקורי שאהבה היא אוניברסלית ושיש רגעי מבחן בכל מערכת יחסים".
באירוויזיון
ב-31 בינואר 2018 הוכרז כי או'שונסי יהיה האמן שייצג את אירלנד באירוויזיון 2018, וכי השיר ייחשף "בשבועות הקרובים". אירלנד הופיעה בחצי הגמר הראשון ב-8 במאי 2018. בסוף הערב הוכרז כי היא העפילה לגמר, בפעם הראשונה מאז אירוויזיון 2013. בגמר התחרות, השיר קיבל 136 נקודות והגיע למקום ה-16.
משחק מחשב חינוכי
השפעת שילוב משחקי מחשב על יכולות למידה
מחקרים הבדקו חוסר הצלחה של משחקים חינוכיים לשיפור יכולות או הבנה מצאו כי הגורמים המרכזיים לכך הם לרוב: אי התאמת המשחק לתלמיד, חוסר התמקדות במטרה הלימודית, משחק פאסיבי או ברמת קושי שאינה משתנה.
מחוז א-שרקייה
א-שרקייה (בערבית: المنطقة الشرقية; מילולית: האזור המזרחי) הוא מחוז במזרח ערב הסעודית. המחוז גובל באיחוד האמירויות הערביות, כווית, קטר, עומאן ובחריין (האחרונה באמצעות גשר המלך פהד). בירת המחוז היא העיר דמאם, אשר מתגוררים בה כשליש מתושבי המחוז. עיר משמעותית נוספת במחוז היא ח'ובאר.
שטח המחוז הוא כ-672,500 קמ"ר (יותר משטח צרפת), מה שהופך אותו למחוז הגדול ביותר בממלכה מבחינת שטח.
שלום וסטפליה
שלום וסטפליה, הידוע גם כהסכמי מינסטר ואוסנבריק, הוא כינויה של סדרת ההסכמים שהביאו לסיום מלחמת שלושים השנים ומלחמת שמונים השנים ואשר הכירו "רשמית" בפרובינציות המאוחדות של ארצות השפלה ובקונפדרציה השווייצרית. הסכמי וסטפליה נחתמו ב-24 באוקטובר 1648, בנוכחות פרדיננד השלישי, קיסר האימפריה הרומית הקדושה, יתר הנסיכים הגרמניים, צרפת ושוודיה.
Address Resolution Protocol
אופן הפעולה
באופן דומה ניתן להשתמש בפרוטוקול Reverse Address Resolution Protocol כדי לקבל את כתובת ה-IP של תחנה על פי כתובת ה-MAC שלה. כל תחנה ברשת המקומית תחזיק טבלה המתאימה בין כתובות MAC ו־IP של התחנות האחרות ברשת ותעדכן אותה בהתאם לחבילות שהיא מקבלת. ניתן להסתכל או לשנות טבלה זו על ידי שימוש בפקודת arp, ברוב מערכות ההפעלה.
הדגמה
כתובת שכבת הרשת של היעד: 10.0.0.10.
Jarabe de Palo
האלבום השלישי
ב-2001 הוציאה הלהקה את אלבומה השלישי "De Vuelta y Vuelta" גם באלבום זה שיר הנושא נשא את שמו של האלבום אך האלבום הצליח פחות מהאלבום הקודם ומכר כ-200 אלף עותקים בספרד ודורג במצעד הלטיני של בילבורד במקום ה-46 לאותה שנה. הסינגל "Tiempo" שיצא יחד עם הראפר האיטלקי ג'ובאנוטי זכה להצלחה יחסית. באותה שנה יצאה הלהקה לסיבוב הופעות באיטליה ובין היתר קיימה מופע משותף עם סליה קרוז ולוצ'אנו פבארוטי במסגרת מופע גיוס כספים של האחרון.
הקמת חברת התקליטים ושינוי השם
"La flaca","Grita" ,"Depende" ,"Agua Bonito". האלבום זכה להצלחה והיה מועמד לשני פרסי גראמי לטיני בקטגוריות הנדסת הקול ואלבום הפופ הווקלי.
חזרה להופעה ואלבום עשירי
באפריל 2016 הודיע דונס כי החלים ממחלת הסרטן וכי ההרכב ישוב להופיע. בתחילת 2017 הוציאה הלהקה את האלבום "50 palos". האלבום הכיל 22 שירים מוכרים של הלהקה ובעיקר את להיטי העבר שלה דוגמת:
האלבום ה-12 ופירוק הלהקה
במאי 2020 הוציאה הלהקה את אלבומה האחרון Tragas o escupes (בתרגום חופשי: לבלוע או לירוק), האלבום תוכן לצאת בספטמבר של אותה השנה אך עקב ההחמרה במצבו הבריאותי של סולן הלהקה, יצא האלבום מוקדם מהצפוי. הסינגל האחרון של הלהקה שיצא כחלק מאלבום זה, הוא "Eso que tú me das" השיר ליווה את הסרט התיעודי "אתה נותן לי" של הבמאי הספרדי ג'ורדי אוולי, הסרט זכה להצלחה גדולה ודורג במקום ה-8 ברשימת הסרטים בספרד והראשון בקטגוריית הסרטים הדוקומנטריים בשנים 2010–2020. נכון לאוגוסט 2022 לשיר כ-69 מיליון צפיות ביוטיוב.
זואי דויטש
קריירה
בשנת 2017 שיחקה בסרט הדרמה "לפני שאפול" בבימויה של ריי רוסו-יאנג, בדמותה של סם (סמנתה) בדצמבר אותה שנה יצא לאקרנים סרט נוסף בהשתתפותה, הסרט הדרמה קומי-ביוגרפי "חי בסרט" שביים, הפיק ושיחק בתפקיד ראשי ג'יימס פרנקו. הסרט מבוסס על ספר באותו שם מאת גרג ססטרו. בנובמבר אותה שנה, השתתפה בווידאו-קליפ לשיר "Perfect" של הזמר הבריטי אד שירן.
כנסיית העלייה הרוסית
כנסיית העלייה הרוסית (אל-מוסקוביה) היא כנסייה ומנזר על הר הזיתים בירושלים המשמרים את זכר עלייתו של ישו לשמים. לכנסייה מגדל פעמונים הבולט למרחקים והיא שייכת לכנסייה הרוסית הגולה (הכנסייה הלבנה).
כניסת ישו לירושלים
ציור הקיר מצד שמאל לכניסה מתאר את כניסתו של ישו לירושלים. הבשורה על-פי מרקוס, פרק י"א, פסוקים 7–11: "הביאו את העיר אל ישו, שמו על העיר את בגדיהם וישו ישב עליו. רבים פרשו את בגדיהם על הדרך ואחרים פרשו ענפים שכרתו בשדות. וההולכים לפניו ואחריו קראו: "הושע-נא! ברוך הבא בשם יהוה! תברך מלכות דוד אבינו הבאה עלינו!הושע-נא במרומים!"הוא נכנס לירושלים אל בית המקדש והתבונן סביב בכל". לזכר אירוע זה חוגגים הנוצרים את יום ראשון של הדקלים החל ביום הראשון של השבוע הקדוש, שבוע לפני חג הפסחא.
הנרי אונגר (פרופסור)
קורות חיים
אונגר נולד בברלין שבגרמניה. למד וסיים את לימודי הרפואה באוניברסיטת ברלין, ובשנת 1932 החל בהתמחות בלימודי הפתולוגיה. בשנים 1933-1934 עבד במכון הפתולוגי של אוניברסיטת ברלין. לאחר עליית הנאצים לשלטון פוטר אונגר בשל חוקי הגזע, ומייד לאחר מכן עזב את גרמניה עם משפחתו.
אריה ברקוביץ' (אמן)
ביוגרפיה
במשך ארבע שנים היה מנהל אמנותי ואוצר קבוע של הגלריה העירונית "החווה", חולון, שהציגה אמנות אקולוגית ועיצוב. אצר עד היום (2018) במסגרת שונות, מאות תערוכות בהן תערוכות מוזיאליות דוגמת פורום המוזיאונים, מוזיאון ארץ ישראל, מוזיאון ינקו דאדא ועוד.
רוברט אייזלר
ביוגרפיה
לאייזלר הייתה משרה במכון האוסטרי להיסטוריה באוניברסיטת וינה. בין 1931-1925 שירת כעוזר המנהל של משרד חבר הלאומים בפריז ושימש זמנית כפרופסור אורח בסורבון. באותה תקופה כתב על כלכלה. הוא נרדף על ידי השלטונות הנאציים לאחר האנשלוס בשנת 1938, נכלא במחנות הריכוז דכאו ובוכנוואלד, אך שרד. לפני פרוץ מלחמת העולם השנייה מצא מקלט בבריטניה, שם עבד כמרצה באוניברסיטת אוקספורד. הוא מת באוקסטד, סארי.
אוטו מייקסנר פון זווינשטאם
אוטו מייקסנר פון זווינשטאם (בגרמנית: Otto Meixner von Zweienstamm; 1 בפברואר 1858 – 10 באוקטובר 1946) היה גנרל בצבא האוסטרו-הונגרי אשר פיקד על כוחות במלחמת העולם הראשונה.
רשת החלפה-תמורה
רשת החלפה-תמורה
במהלך פיתוח צופן ריינדל עבור תקן AES המחברים פיתחו אסטרטגיה הנקראת Wide Trail (עקבה רחבה) כשיטה לבחירת תיבות ההחלפה וקביעת מספר הסבבים באופן כזה שלצופן תהיה עמידות גבוהה נגד קריפטואנליזה דיפרנציאלית וליניארית. במקום להתמקד בתיבות החלפה גדולות יותר, המפתחים השקיעו מאמץ להימנע מ"עקבה במשקל נמוך" של השלב האי-ליניארי (תיבות ההחלפה) וכן בפיזור מקסימלי בשלב הפיזור. המשקל מתחלק לשני סוגים, משקל הקורלציה ומשקל דיפרנציאלי. משקל הקורלציה נמדד לפי הלוגריתם השלילי של משרעת (אמפליטודה) סכום המתאם של כל תיבות ההחלפה. האסטרטגיה היא להגביל את משרעת המתאם בין זוגיות הקלט לזוגיות הפלט. באופן דומה המשקל הדיפרנציאלי מוגדר לפי התאוריה שלהם כלוגריתם השלילי של ההסתברות שלו.
פענוח
אם רשת ההחלפה-תמורה אינה מיושמת במבנה רשת פייסטל, תהליך הפענוח חייב להיות שונה מתהליך ההצפנה בכך שהוא צריך לבצע את הפעולות ההופכיות לפעולות שבוצעו במהלך ההצפנה ועם מפתחות בסדר הפוך. זאת משום שרשת ההחלפה תמורה משפיעה על כל סיביות בלוק הקלט באופן אחיד לכן חובה שכל מרכיבי הרשת יהיו הפיכים, אחרת הצופן לא יהיה תמורה מלאה והמשמעות היא שלא תמיד יהיה ניתן לפענח את הטקסט המוצפן. לעומת זאת התכונה המהותית של רשת פייסטל היא אין חובה שהפונקציה הפנימית תהיה הפיכה. ברשת החלפה תמורה יש צורך להכין פונקציית פענוח שמשחזרת את כל פעולות פונקציית ההצפנה בסדר הפוך. למעשה אפשר להוכיח שאין בעיה לתכנן רשת החלפה תמורה הופכית בתנאי שתיבות ההחלפה נבחרו מראש באופן כזה שתהיינה להן תיבות החלפה הופכיות, שהרי תמורות הפיזור אינן אלא סידור מחדש של סיביות וקל להפוך אותן וכן, במקרה של XOR חיבור וחיסור זהים כי XOR הופכי של עצמו, לכן כל שנדרש הוא לחבר את תוצאת הביניים עם המקטע המתאים של המפתח בסדר הפוך מהסוף להתחלה. במקרה שהצופן משתמש בפעולות אריתמטיות אחרות, יש להביא בחשבון שלכל פעולה חייבת להיות פעולה הופכית שמשחזרת אותה.
Piggyback
Piggyback הוא סינגל שהוקלט על ידי הזמרת-יוצרת האמריקאית מלאני מרטינז. השיר יצא לאור ב-22 בדצמבר 2017, בהוצאה עצמית, כסינגל שלא מתוך אלבום וכסינגל חזרתה של מרטינז, לאחר שלא הוציאה סינגל מאז דצמבר 2015.
הכהנים בני צדוק
ברית פינחס
וכן יש מפרשני התורה שסבורים כי שלשלת הכהונה הגדולה תהיה נחלתם של בני פינחס כפי שמשמע מפסוקים אלו.
טיטניק (סרט, 1943)
הפקה
הפקת הסרט הייתה קשה. ההפקה התחילה ב-1942 כשמצבה של גרמניה היה טוב. אך ככל שהזמן עבר המצב בחזית השתנה. המתח והקשיים הנובעים ממצב המלחמה שגרמניה הייתה בו השפיעו על כל המעורבים בסרט. סט הסרט הושפע ממזג האוויר, ומהפצצות של בעלות הברית. המורל היה נמוך ורבים שתו. הבמאי סלפין קיבל תלונות כי המלחים הטרידו את הנשים השחקניות בסרט. לאחר שהעז להתלונן על המצב, הבמאי נעצר על ידי גבלס, ונרצח בתאו. השחקנים מרדו כנגד גבלס אך הוא איים עליהם וכך השתיק אותם. גבלס הביא את ורנר קלינגלר כבמאי וכך הסתיימה הפקתו.
ראו גם
התעמולה הנאצית
הכהנים בני צדוק
ההשערה לצמיחת כת הצדוקים
חז"ל, באופן כללי, התייחסו בשלילה לצדוקים. בעקבותיהם, הרמב"ם בפירושו למסכת אבות מתייחס אל הצדוקים כגונבי דעת לב המון העם וכחולקים על פירוש חז"ל לפסוקי התורה, ובחיבורו משנה תורה מבאר שהצדוקים היו "מצירין לישראל ומסירין את העם מאחרי השם".
רונן כוכבי
רונן כוכבי (נולד ב-1977) הוא גיטריסט, מפיק מוזיקלי ומוזיקאי ישראלי.
ביוגרפיה
ב-2007, במהלך הקלטת אלבומה השני, עזב כוכבי את מרסדס בנד.
ב-2013 הוציא את אלבום הסולו השני, "biRdS".
ממחרת השבת
ממחרת יום שביתת המן בכניסה לארץ (מתאים לדעת חז"ל)
בפרשיית מועדי ה' מקראי קודש, שהובאה בראש מאמר זה, נפתח הקטע העוסק בהנפת העומר במילים "כי תבואו אל הארץ". הקטע כולו עוסק בשנת הכניסה לארץ ולשביתת המן (הסופית) שתתרחש אז. אנו חוזרים לפסח הראשון בארץ ישראל. שם נאמר:
הבייתוסים
הקראים והשומרונים כיום קובעים את חג השבועות על פי גישה זו.
אלנה דה לה גרזה
קריירה
בשנים 2014–2015 היא כיכבה כבלשית המשטרה ג'ו מרטינז בסדרת הטלוויזיה של ABC לנצח. בספטמבר 2015, היא החלה בתפקיד חוזר כראש חדש לביטחון המולדת בסדרה סקורפיון. היא הופיעה במחשבות פליליות: מעבר לגבולות, יחד עם גארי סיניז.
חיים אישיים
דה לה גרזה התחתנה עם החבר שלה משכבר הימים, מייקל רוברטס, סופר, ב-31 במאי 2008, באורלנדו, פלורידה. יש להם בן ובת.
פאנצר 35(t)
במונחי חימוש ושריון היה הטנק טוב משמעותית מן הפאנצר סימן 2, אך חלש מן הפאנצר סימן 3. לטנק הייתה ניידות טובה בזכות תיבת הילוכים אמינה ושלדה מאוזנת. חסרונו העיקרי היה השריון הממוסמר שלו. הצ'כים רצו במקור להפסיק את הייצור בשנת 1938, אולם הגרמנים המשיכו בייצור הטנק עד שנת 1939.
R-2 בשירות הצבא הרומני
במסגרת שיפור התשתית הצבאית הזמין הצבא הרומני 126 טנקים באוגוסט 1936. במאי 1937 נשלחו 15 כלים לרומניה והוחזרו כעבור זמן קצר לביצוע שיפורים והתאמות שונות. בשנת 1939 נשלחו כל 126 הטנקים לרומניה. הכלים שולבו ברגימנט ה-1 של דיוויזיית השריון הרומנית ה-1. רומניה הזמינה עוד 382 כלים באמצע שנת 1939, אולם המשטר הנאצי סירב להיענות. בלחימה לצד הוורמאכט בברית המועצות ב-1941 הוכיחו הטנקים את עצמם אל מול הכוחות הסובייטים הבלתי-מאורגנים, בעיקר בלחימה באזור קישינב. בלחימה סביב העיר אודסה שימשו הטנקים ככוח מסייע לחיל הרגלים וכלים רבים הושמדו במהלך המצור על העיר. הגרמנים העבירו ב-1942 לכוחות הרומנים 26 טנקים שמישים מסוג 35(t) כחלופה לכלים שהושמדו. באוגוסט 1942 צורפה דיוויזיית השריון ה-1 לארמייה הרומנית השלישית שהגנה על קו נהר הדון. ניסויי שדה הראו שתותחי הR-2 אינם מסוגלים לחדור את השריון של טנקי שלל מדגם T-34. בנובמבר 1942 פרץ הצבא האדום את קו ההגנה הרומני על נהר הדון במסגרת מתקפת הנגד שלו במרחב סטלינגרד. הכוחות הרומנים לא היו מצוידים כראוי וטנקי הR-2 היו נחותים ביחס לטנקים הבינוניים והכבדים של הסובייטים. דיוויזיית הטנקים הרומנית ה-1 איבדה כ-60 מהטנקים שלה במהלך הלחימה ונסוגה מזרחה מעבר לנהר הצ'יר (Чир) לאחר שנותרה עם 19 טנקים בלבד.
פרדוקס התלויות האינסופיות
בלוגיקה, פרדוקס התלויות האינסופיות הוא פרדוקס המבוסס על התייחסות עצמית, ומשתמש במספר אינסופי של פסוקים. קיימת מחלוקת האם הפרדוקס כולל התייחסות מעגלית לעצמו, או לא.
איוב דאוד
יובנטוס והשאלות
בחודש נובמבר 2011 שוחרר דאוד מיובנטוס.
רשימת צוות ה-AEW
ה-AEW הוא ארגון היאבקות אמריקאי שמשרדיו נמצאים בג'קסונוויל, פלורידה. צוות העובדים ב-AEW מורכב ממתאבקים, מנג'רים, שדרנים, פרשנים, קריינים, מראיינים, שופטים, מאמנים, מפיקים, תסריטאים ועוד.
לארגון יש שיתוף פעולה עם ארגון ההיאבקות הסיני Oriental Wrestling Entertainment (OWE) וארגון ההיאבקות המקסיקני Lucha Libre AAA Worldwide, כאשר המתאבקים מארגוני היאבקות אלה עורכים הופעות מזדמנות באירועים ותוכניות AEW.
אוטה אבה
קריירה מקצועית
באליפות העולם 2019, שנערכה בטוקיו, זכתה אבה בתואר העולמי בפעם השנייה ברציפות. היא החלה בסיבוב השני, בו ניצחה את לריסה פימנטה הברזילאית. בשמינית הגמר היא ניצחה באיפון את דיורה קלדיורובה האוזבקית, וברבע הגמר ניצחה בווזארי את צ'לסי ג'יילס הבריטית לאחר תרגיל אוצ'י-גרי. בחצי הגמר ניצחה באיפון את מאילינדה קלמנדי הקוסוברית שלוש דקות ו-15 שניות אל תוך זמן ניקוד זהב, לאחר תרגיל ריתוק בשם יוקו-שיהו-גטאמה. בגמר, התמודדה אבה מול נטליה קוזיוטינה הרוסייה, וניצחה באיפון תוך 29 שניות לאחר תרגיל סודה-צוריקומי-גושי מוצלח, שהטיל את יריבתה בעוצמה על גבה.
גאורג נידרמאייר
גאורג נידרמאייר (בגרמנית: Georg Niedermeier, נולד ב-26 בפברואר 1986 במינכן שבגרמניה המערבית) הוא כדורגלן גרמני המשחק במלבורן ויקטורי מליגת העל האוסטרלית בעמדת הבלם.
אלכסנדר זאפורוז'סקי
כלי תקשורת רוסיים דיווחו כי מילא תפקיד מטעם ארצות הברית בפרשת החפרפרת ב-FBI רוברט הנסן.
חן שרייבר
חיים אישיים
שרייבר נשוי לחלי, ואב לארבעה ילדים. הוא ומשפחתו מתגוררים ברמת גן.
רוברט מ. פירסיג
רוברט מיינרד פירסיג (באנגלית: Robert M. Pirsig; 6 בספטמבר 1928 - 24 באפריל 2017) היה פילוסוף וסופר אמריקאי, שנודע בזכות ספרו הראשון, "זן ואמנות אחזקת האופנוע" (1974). הספר מתאר בקווים כלליים את רעיונותיו של פירסיג על איכות, בדרך של סיפור אוטוביוגרפי בעיקרו, על מסעם של אדם ובנו על אופנוע לרוחב צפון אמריקה, בלוויית חברים. הספר הוא רב-מכר עד עצם היום הזה. ב-1974 זכה פירסיג במלגת גוגנהיים כדי לאפשר לו לכתוב את ספר ההמשך "ליילה: חקירה על אודות המידות" (1991), שדן בנושא של המטאפיזיקה של האיכות.
Donda 2
Donda 2 הוא אלבום האולפן ה-11 של הראפר האמריקאי קניה וסט. הוא יצא לאור ב-22 בפברואר 2022, בהוצאת חברת התקליטים GOOD Music. וסט החל להקליט את האלבום בינואר אותה השנה. בחלק משיריו מופיעים אמנים נוספים דוגמת מאניבאג יו, אייסאפ רוקי, דה גיים, פושה טי וג'יי אלקטרוניקה. בניגוד לשאר אלבומיו, Donda 2 זמין דרך שירותי האדיו של המכשיר West's Stem Player בלבד.
שירים
רצועת הפתיחה של Donda 2, "True Love", כוללת נגינת תופים שמסומפלת מהסינגל "Runaway" של וסט, שיצא לאור בשנת 2010 מתוך האלבום My Beautiful Dark Twisted Fantasy. אודיו שהוקלט בהשתתפות הראפר XXXTentacion לפני מותו נשמעת בתחילת השיר. ב-"True Love" מספר וסט על המורכבות של הסדרת משמרות משותפות בינו לבין קים קרדשיאן על ילדיהם המשותפים. בנוסף, הוא מבקר את ילדיו על כך שהם לובשים נעלי ספורט ממותגות של חברת נייק, ולא של חברת האופנה שלו, ייזיס. הרצועה הבאה, "Broken Road", היא בלדה בה מסופר על תחושת החופשיות של וסט לאחר גירושיו מבת-זוגו לשעבר. "Get Lost" הוא רצועת א-קפלה עם אוטו-טיון, שמעלה בה וסט מספר זכרונות מתקופת נישאיו עם קרדשיאן. "Too Easy" כולל מספר אלמנטים אלקטרוניים והצהרה של וסט כי לדעתו אף אחד לא אוהב אותו. וסט מנסה לקחת קרדיט על התהילה ופרסומה של קרדשיאן ב-"Flowers", ואף שולח לה מתנת יום האהבה - טנדר שחור ממולא בפרחים אדומים. ברצועה "Security" וסט מאיים על פיט דייווידסון, בן-זוגה החדש של קרדשיאן.
הוצאה לאור וקידום
ב-15 בינואר 2022 הפך "Eazy" לזמין בפלטפורמת הספוטיפיי, יום אחד לפני שהופץ כסינגל הראשון מ-Donda 2. הוא נכנס למצעד הבילבורד הוט 100 במקום ה-49, ובמקביל דורג כשיר ה-32 במצעד הסינגלים הבריטי – המיקום הגבוה ביותר אליו הגיע. הווידאו קליפ של "Eazy" פורסם ב-3 במרץ, בו וסט נראה חוטף דמות חימר, שדומה לבן-זוגה של קים קרדשיאן, וקובר אותה. ב-11 בפברואר יצא "City of Gods" לאור כסינגל השני מתוך האלבום. הוא הגיע למקום ה-58 וה-46 במצעד הסינגלים הבריטי והבילבורד הוט 100 בהתאמה.
ונקובר קנאקס
1945 - 1970: טרם הצירוף ל-NHL
הקבוצה שיחקה עד 1967 ב"ונקובר פורום", היכל שהיה ממוקם במרכז הירידים של העיר. ב-1967, בציפייה להתחרות על זיכיון NHL במסגרת ההתרחבות שסיימה את תקופת "שש המקוריות", נבנה עבורה אולם ביתי חדש ומודרני - ה"פסיפיק קוליסאום".
Donda 2
הוצאה לאור וקידום
ב-18 בפברואר 2022 חשף וסט את רשימת עשרים ושתיים הרצועות שנכללו ב-Donda 2. חמישה ימים אחר כך ארבעת השירים "Security", "Pablo", "Broken Road", ו-"We Did It Kid" יצאו לאור לבעלי מכשיר האודיו "Stem Player", שפותח על ידי וסט, דרך אתר האינטרנט של הנגן. מחירו של המכשיר עומד על כ-200 דולר אמריקאי. שנים עשר שירים נוספים נהפכו לזמינים במכשיר למחרת, כחלק מעדכון התוכנה ששמו "V2.22.22 Miami". "Keep It Burning" הוסר לאחר העלאתו למכשיר, והוחלף עם "Eazy".
Donda 2 הודלף במרשתת זמן קצר לאחר יציאתו לאור והפיכתו לזמין במכשיר ה-"Stem Player". בפברואר 2022 הדיח האלבום את Love Sux של אבריל לאבין, והפך לאלבום שהודלף במספר הפלטפורמות הגבוה ביותר בחודש זה. Donda 2 אינו זכאי להיכנס למצעדי האלבומים ברחבי העולם, שמבוססים על נתוני מכירות של עותקים פיזיים או דיגיטליים.
ונקובר קנאקס
2001 - 2010
עונת 2005/06, לאחר העונה שבוטלה בעקבות סכסוך עבודה בליגה, החלה בצורה מבטיחה כאשר הקנאקס התחזקו בשני כוכבים מוכחים - אנסון קרטר וריצ'רד פארק. אולם העונה הייתה בסופו של דבר לאכזבה, בעיקר מצידו של קו ההתקפה הראשון - נזלונד, מוריסון וברטוזי, שהרשימו בעונות הקודמות. דווקא הקו השני, של קרטר והאחים סדין, הביא תוצאות טובות יותר. לקראת סיום העונה מונה אלן ויניו, שהגיע מקבוצה-בת של הקנאקס בליגות המשניות, למאמן הקבוצה.
מיד אחרי מינויו של ויניו ביצעו הקנאקס עסקה גדולה עם פלורידה פנתרס שבמרכזה עבר טוד ברטוזי לפלורידה. השחקן המרכזי שהגיע בתמורה היה השוער רוברטו לואונגו.
בסיום אותה עונה זכה הנריק סדין בגביע ארט רוס לאחר שצבר 112 נקודות (שערים + אסיסטים), והיה לשחקן הראשון של הקנאקס שזכה בו.
מסורת
המסורת התפשטה מאז לקהל, ומכונה "כוח המגבת" (towel power).
מסורת נוספת של אוהדי הקבוצה הייתה האנשים הירוקים (The Green Men), שני אוהדים של הקבוצה שבמשך שש עונות, מאז 2009, נהגו לשבת בצמוד לתיבת העונשין של הקבוצה היריבה לבושים בחליפות גוף ירוקות-זרחניות. כאשר שחקן של הקבוצה היריבה נשלח לתיבת העונשין, האנשים הירוקים התגרו בו בתנועות ריקוד מוזרות, תוך שימוש באביזרים ושלטים משונים. השניים הפכו לאטרקציה במשחקי הקבוצה ובליגה בכלל, הוצגו באופן תדיר במסכי הווידאו במשחקי הבית של הקנאקס, ואוהדים רבים נהגו להצטלם איתם לפני המשחק. אחרי עונת 2014/15 "פרשו" האנשים הירוקים וחדלו ממנהגם.
שני אטיאס
קריירה
בשנת 2019 שיחקה בתפקיד אורח בעיבוד המחודש לסדרה "מקגיוור" בה גילמה את דמותה של הנסיכה זאהרה מממלכת בחריין. בהמשך השנה התארחה בסדרה "הטובות למשטרת אל איי" לצד ג'סיקה אלבה.
תיירי קורייה
קריירת מועדונים
קורייה גדל במחלקת הנוער של ספורטינג ליסבון. ב-29 בנובמבר 2018 ערך את הופעת הבכורה שלו בקבוצה הבוגרת של המועדון, בניצחון 6-1 על קרבאך במסגרת שלב הבתים של הליגה האירופית לעונת 2018/2019. ב-11 באוגוסט 2019 ערך את הופעת הבכורה שלו בליגת העל הפורטוגלית, בתיקו 1-1 נגד מאריטימו במסגרת המחזור הראשון לעונת. בסך הכל ערך ארבע הופעות ליגה במדי המועדון.
מאדליב
ביוגרפיה
בשנת 2005 הוציא אלבום נוסף תחת שם הבמה "קוואסימוטו", הנקרא The Further Adventures of Lord Quas, שזכה לביקורות חיוביות. באלבום דגימות ווקאליות רבות של השחקן מלווין ואן פיבלס, שזכה לקרדיט בהערות האלבום של שיתוף פעולה. במהלך שאר העשור, המשיך מאדליב להוציא חומרי ג'אז במקביל ליצירת ההיפ הופ שלו.
בשנת 2010 הודיע מאדליב על חותם משלו בשם "Madlib Invazion", שהוקם כדי להוציא סדרת מוזיקה בשם "Madlib Medicine Show". בסופו של דבר, העבודה על הסדרה ארכה למעלה משנתיים, והגיעה לשיאה עם 13 מהדורות אלבום וכמה תקליטורי מיני-אלבומים בויניל בלבד המשתרעים על היפ הופ, ג'אז, רמיקסים ומיקסים רב-ז'אנריים. הלייבל המשיך להוציא תקליטים מחוץ לסדרה המוקרית.
באר שבע
באר שבע היא עיר במחוז הדרום המשמשת כבירת המחוז. היא העיר התשיעית באוכלוסייתה במדינת ישראל והשנייה בגודל אוכלוסייתה במחוז הדרום. שטח השיפוט של באר שבע הוא 117,500 דונם, ובשטחה היא השלישית בגודלה בישראל והשניה במחוז הדרום. הוכרזה כעיר בשנת 1906. משמשת כמרכז מטרופולין באר שבע.
ראש עיריית באר שבע מאז נובמבר 2008 הוא רוביק דנילוביץ'. העיר חברה בארגון הערים פורום ה-15 והיא הדרומית מבין חברות הפורום.
באר שבע בתנ"ך
מקור השם באר שבע שאוב מהמקרא, מתקופת אברהם אבינו. בספר בראשית, נכתב כי אברהם העניק שבעה כבשים לאבימלך מלך גרר, בתמורה לבאר שחפר באזור, וכרת עמו ברית. על כן נקרא המקום באר-שבע. מלבד ספר בראשית, נזכרת באר-שבע גם בספר יהושע, כאחת מהערים המרכזיות השייכות לשבט שמעון.
אקלים
הפרשי הטמפרטורות הגדולים ביותר הם בתקופת החורף, בין היום ללילה. הטמפרטורות הממוצעות בחודשים דצמבר עד פברואר מגיעות בשעות היום עד 18 מעלות בממוצע, בעוד בלילה יורדות ל-6 מעלות בממוצע. הטמפרטורה הנמוכה ביותר שנמדדה בבאר שבע הגיעה למינוס חמש מעלות, ב-31 בינואר 1895. הטמפרטורה הגבוהה ביותר שנמדדה בבאר שבע הגיעה ל-46 מעלות, ב-13 ביוני 1933.
תקופות המעבר מתאפיינות במערכות שרביות, ברוחות עזות ובאובך כתוצאה מסופות חול.
אוכלוסייה
להלן נתוני התפתחות אוכלוסיית תושבי הקבע בעיר:
אזורי תעשייה
בעבר, אכלסו חלקים מהעיר העתיקה תעשייה קלה (בצלעה הדרום-מזרחית, נקרא גם "מתחם המלאכה"). נכון לראשית המאה ה-21 נותרו עדיין מספר מצומצם של בתי מלאכה בעיר העתיקה, אך רוב מבני התעשייה עומדים נטושים.
כיכרות באר שבע
בבאר שבע ישנם למעלה מ-250 מעגלי תנועה או בלשון העם כיכרות, כשמרביתם כוללים פיתוח מושקע. לכ-50 מעגלי תנועה אלה יש שם ייחודי והם מקושטים באלמנטים מעוצבים (פסל, מזרקה או גינון מושקע), על ידי אמנים ידועי שם (כיכר הסוסים של מנשה קדישמן, כיכר הטפטפת של ג'רמי לנגפורד). חלק מהכיכרות מנציחות אנשים ידועים, ארגונים בינלאומיים ומקומיים וחלק מציינות אירועים חשובים ומשמשות כאנדרטה. חלק הן כיכרות על שם הערים התאומות של באר שבע וחלק מהכיכרות הן מיזמי מים כמו מזרקה והן חלק ממיזם נווה מדבר עירוני.
ספורט
באוגוסט 2013 נחנך סקייטפארק באר שבע לגולשי סקייטבורד ורולרבליידס, בעלות של כ-7.5 מיליון ש"ח, על שטח של כ-2800 מ"ר אליו מצטרף מתחם בייק פארק באר שבע שהוקם בשנת 2018 לרוכבי אופניים על שטח של כ-5 דונם, הכולל בתוכו רחבת החלקה בגודל 2,000 מ"ר עם שלל מסלולים לפיתוח מיומנויות רכיבה וביחד זהו המתחם הגדול בישראל.
ג'ודו
בסוף שנות ה-60, הקים מוריס סמדג'ה את מועדון הג'ודו הראשון בבאר שבע. המועדון פעל בבית הפועל בשכונה ב' ואחר כך עבר למועדון "נירים" בשכונה ד'. בנו, אורן, זכה במדליית ארד אולימפית (ברצלונה 1992), והיה לספורטאי הישראלי השני שזוכה במדליה אולימפית. המועדון מוציא אלופות ואלופי ישראל רבים, ביניהם משה פונטי שהשתתף במשחקים האולימפיים (לוס אנג'לס 1984), מאמן נבחרת ישראל, יושב ראש איגוד הג'ודו בישראל וחבר הדירקטוריון ובהנהלת איגוד הג'ודו האירופי.
שלגיה ושבעת הגמדים
תקציר הסיפור
כשהמלכה שמעה זאת, הוריקה ובקנאתה הרבה ציוותה על הצייד להרוג את שלגיה. הצייד לקח את שלגיה ליער, ובדרך סיפר לשלגיה על ציווי המלכה. שלגיה התחננה בפני הצייד לתת לה לחיות והבטיחה להישאר ביער. הצייד חס על חייה והניח לה ללכת, בטוח שחיות הפרא יטרפו אותה. הוא הבחין בחזיר בר צעיר, דקר אותו והביא את ריאתו וכבדו למלכה, כהוכחה לכך שהרג את שלגיה. המלכה בישלה את הריאה והכבד במלח ואכלה אותם בחשבה שהיא אוכלת את ריאתה וכבדה של שלגיה.
שלגיה שכבה בארון שנים ארוכות, כישנה, עד שיום אחד נקלע בן מלך ליער והגיע לבית הגמדים כדי ללון בו. הוא הבחין בארון על גבעת הדשא ונשבה בקסמה של שלגיה. תחילה סירבו הגמדים לתת לו לקחתה, אף לא בעבור כל הזהב שבעולם, אך הנסיך הבטיח להם לאהבה, לכבדה ולרוממה כאוצרו הגדול ביותר, והגמדים נעתרו לבקשתו.
נושאים מרכזיים בסיפור וניתוחו
בתחילת הסיפור, מוצגת מלכה האם הזקנה והטובה, הניצבת על ערש דווי (מסגרת החלון השחורה, החורף) ומבקשת לשוב ולחיות באמצעות הדור הבא, בתה שלגיה. כאשר היא מתה, היא מוחלפת במלכה הרעה, זו שאינה מוכנה לקבל את חלוף העתים, ההשתנות והזקנה, ומבקשת באמצעות רמייה וכישוף למנוע את הבלתי נמנע, להשחית את הטהור ולהשליט על מקומו עולם שבו מושלת הזקנה המושחתת.
פול גרייס
עיקרון זה היה לאחד מיסודות ענף חקר כוונת השיח - הפרגמטיקה, ענף של חקר המשמעות המילולית - הסמנטיקה, ויש אומרים ענף עצמאי נפרד וחדש בבלשנות.
פטרת העור
ישנה הערכה כללית שכ-20% מאוכלוסיית העולם נגועה בסוג כלשהו של פטרת העור. היא נפוצה במיוחד אצל העוסקים בספורט המשלב מגע בין-עורי כדוגמת היאבקות.
שלגיה ושבעת הגמדים
הגרסה האיטלקית – "ארון הזכוכית"
באיטליה נמצאו מספר גרסאות שונות. ברוב הגרסאות האיטלקיות הגיבורה איננה בת מלך אלא בת פונדקאית ויריבתה איננה האם החורגת אלא האם הביולוגית. במקום בבית הגמדים, שלגיה נחבאת בין גנבים כפי שאפשר למצוא בגרסה של Abruzzian - La Bella Venezia שלוקטה על ידי אנטוניו דה נינו (Antonio De Nino). בגרסה זו האם שואלת את לקוחותיה אם ראו אישה יפה ממנה. אם הם אומרים שלא ראו, היא גובה מהם רק חצי מחיר ואם הם טוענים שראו, היא גובה מהם מחיר כפול. כאשר הלקוחות משיבים לה שבתה יפה ממנה היא הופכת לקנאית. בגרסה הסיציליאנית שנאספה על ידי לורה גונזלס, הגיבורה לא חיה עם הגמדים אלא עם שודדים ויריבתה היא האם החורגת שאיננה פונדקאית. בגרסה הנקראת "ארון הזכוכית" להלן, האם החורגת היא מורה הרודפת את שלגיה ואילו האב בגרסה זו איננו מלך ואת תפקיד הגמדים מחליפות הפיות.
הגרסה האלבנית - מריגו ו-40 הדרקונים
בגרסה האלבנית, שוב מופיעה בדמות האם החורגת מורתה של הבת. אבל הפעם הגיבורה היא אכן נסיכה שמצליחה לברוח ולחיות עם 40 דרקונים.
פול גרייס
משמעות מכוונת - סמנטיקת אינטציה
בהמשך הוא דן במבעים היוצרים מציאות או מובילים לפעולה ולא במבעים שהם טענות על המציאות או מבעים המתארים אותה.
עקרון שיתוף הפעולה בשיח והפרתו
כדי שהמשמעות המשנית תיחשב מרומזת ומכוונת ותהווה בכך "אימפליקטורה" (מלשון imply לְרָמֵּז או להשליך על אחרים) שחבוי בה מסר משני אשר אינו במשמעות הראשונית של מה שנאמר במפורש, עליה לקיים את התנאים הבאים: צירוף הכרחי Nondetachability - אין לנתק את הביטוי, ברת השבה cancelable - ניתן לבטל את הרמיזה באמצעות הבהרה או בדרך אחרת ובכך להשיב את המשמעות הראשונית על כנה, בלתי מקובלת - המשמעות המרומזת אינה מוסכמת כמשמעות הראשונית של המבע, ברת השגה calculability - ניתן להבין את המרומז מתוך הדברים.
שלגיה ושבעת הגמדים
גרסת הסיפור ממוזמביק - האם והבת עם הכוכב על המצח
לאשת ראש השבט היה ירח על המצח והיא אהבה להביט במראה ולשאול האם יש יפה ממנה. האישה ילדה בת ולה כוכב על המצח. כל הכפר התפעל מיופייה של הילדה, אבל האם קנאה בה. וכשהשיבה המראה לאישה כי רק בתה יפה ממנה, ניפצה את המראה בכעס וביקשה ממשרתיה להרוג את הילדה והבטיחה להם שאם יחזרו עם הלב, הכבד ואצבעה הקטנה של הבת, הם יזכו בשק מלא מטבעות. אך ליבם של המשרתים לא נתן להם להרוג את הילדה והבת ברחה ומצאה מחסה בקתה שבה התגוררו חבורת שודדים. יופייה קסם למנהיג החבורה והוא אימץ אותה לבת. יום אחד, עבר אחד המשרתים במקום וראה את הכוכב על מצחה של הנערה וסיפר זאת לאמה. האישה הרעה שלחה אותו חזרה לבקתת השודדים ואיתו נעליים מורעלות. כאשר מדדה הבת את הנעליים, נפלה ללא רוח חיים. אביה המאמץ בנה ארון ותלה אותו על עץ גבוה. הכוכב על מצחה המשיך לזרוח. בן ראש שבט מכפר אחר ראה את אור הכוכב והתאהב בנערה ולקח את הארון לביתו. יום אחד ביקר אותו אחיו והתפעל מהנעליים שעל רגליה. הוא חלץ אותן והיא התעוררה לחיים. בן ראש השבט המאושר נשא את הנערה לאישה וערך הילולה גדולה. מיד לאחר מכן הוא ייצא למסע צייד. כאשר חזר לאחר חודשים רבים, ציפתה לו הפתעה גדולה. הוא הפך לאב לתאומים – בן עם ירח על מצחו ובת עם כוכב! ויחד חייה המשפחה באושר ועושר.
בלשה
הכפר ואזורו מיושבים לסירוגין מאז המאה ה-13.
יהודי בלשה
יהודים התיישבו בבלשה בראשית המאה ה-19 ובמקום קיים שאריות של בית קברות יהודי.
אסכולת אשקאן
הרקע להיווצרות הקבוצה
שמונת החברים הבולטים בקבוצה (שכונתה באופן טבעי "השמונה") היו:
תומאש סטורנסקי
נבחרת צ'כיה
בשנת 2009 הצטרף סטורנסקי לנבחרת צ'כיה הבוגרת, במשחקי מוקדמות אליפות אירופה 2009. בשנים הבאות הפך לשחקן מפתח בקבוצה, בטורנירי אליפות אירופה בכדורסל 2013, 2015 ו-2017. את הטורניר של שנת 2015 סיימה צ'כיה במקום השביעי, אשר היווה את הישגה הטוב אי פעם. תחת המאמן ננו גינזבורג הוביל סטורנסקי את נבחרתו עם ממוצעים של 14.1 נקודות, 5.2 ריבאונדים ו-7.3 אסיסטים למשחק.
Copy Cat
Copy Cat (בעברית: חַקְיָן) הוא סינגל שהוקלט על ידי הזמרת-יוצרת האמריקאית מלאני מרטינז, כסינגל שלא מתוך אלבום. השיר יצא לאור ב-5 ביוני 2020, על ידי חברת התקליטים אטלנטיק רקורדס.
בשיר משתתפת הראפרית האמריקאית טיארה וואק.
TV4 (שוודיה)
בידור
באביב 2006 שינו בערוץ את לוח השידורים בשבת, והחלו לשדר תוכניות כמו דיל או לא דיל ועוד.
ספורט
בערוץ TV4 משדרים את האליפויות הגדולות בעולם, בכדורגל, כדוריד ואתלטיקה.
שיחנית אסייתית
בישראל היא מזדמנת נדירה ביותר, בעיקר בדרום הארץ בעונות הנדידה.
קולות
לשיחנית האסייתית קריאות תיקתוק קשות אופייניות לשיחניות, "טק...טק-טק-טק" קשה ומהיר. השירה היא תערובת מהירה של תווים צרודים וברורים יותר, חלקם חוזרים על עצמם פעמיים או שלוש, במקטעים המשתנים בין כ-10 ל-25 שניות.
קמלוט (להקה)
אלבום הופעה, Karma וסאגת אריאל
בקיץ 2000 יצאה הלהקה לסיבוב הופעות באירופה. במהלך סיבוב הופעות הקליטה הלהקה את אלבום ההופעה The Expedition שמורכב מביצועים חיים של הלהקה מהופעות בגרמניה ויוון. מספר חודשים לאחר מכן יצא אלבומה החמישי במספר של קמלוט, Karma, בשנת 2001. אלבום זה מכיל שלושה שירים המספרים על מעלליה של ארז'בט באטורי.
פרובאנס
פְּרוֹבַאנְס (בצרפתית: Provence; באוקסיטנית: Provença) הוא אזור גאוגרפי בדרום צרפת, לשעבר פרובינקיה רומית וכיום חלק מחבל פרובאנס-אלפ-קוט ד'אזור. האזור נמצא דרומית לחבל בורגונדי וגובל בים התיכון מדרום ובאיטליה ממזרח. האזור כולל באורח מסורתי את הנפות (départements) ואר, ווקלוז, בוש-דו-רון, וכן חלקים מנפות אלפ-מאריטים ואלפ-דה-אוט-פרובאנס.
היסטוריה
במאה השנייה לפני הספירה הפכה רומא את חבל פרובאנס לפרובינקיה רומית, ומכאן שמו של האזור.
יהדות פרובאנס
בימי הביניים, סביב המאות 12–14, פרחה קהילה יהודית גדולה ותוססת הקרובה בתרבותה ליהדות ספרד, שיצרה הגות ופרשנות מקרא מיוחדת, עסקה בפילוסופיה וגם בקבלה. עם יוצריה המרכזיים נמנים המאירי, הרד"ק, רלב"ג, רבי יהונתן הכהן מלוניל, רבנו זרחיה הלוי (בעל המאור), הראב"ד, בנו ר' יצחק סגי נהור ועוד רבים. יהודי פרובאנס דיברו בשפה מקומית - פרובנסלית יהודית. שפה זו קרובה מאוד לצרפתית, אך כוללת גם אלמנטים רבים מספרדית עקב הקרבה הגאוגרפית לספרד.
איגנץ בריל
ילדות ונעורים
בריל התחיל ללמוד נגינה בפסנתר בסביבות גיל שמונה, אצל אמו, וכישרונו התבלט עד מהרה. על אף מעמדו כיורש לעסק המשפחתי, השתכנעו הוריו בעתידו המבטיח כפסנתרן והחליטו להעניק לו הכשרה מוזיקלית רצינית. בגיל עשר החל ללמוד אצל יוליוס אפשטיין, פרופסור בקונסרבטוריון של וינה וידיד של ברהמס. כעבור שנה, ב-1857, החל ללמוד הלחנה אצל יוהאן רופינאצ'ה; הדרכה אינסטרומנטלית באה בהמשך, אצל פליקס אוטו דסוף.
טוטו תמוז
קריירת מועדונים
בגיל 17 החל תמוז לשחק בקבוצה הבוגרת של הפועל פתח תקווה ועל אף גילו הצעיר גילה יכולת טובה. בעונת 2005/2006, עונתו הראשונה בליגת העל כבש 11 שערים.
רוברבל דוס סנטוס
תחילת דרכו
דוס סנטוס התחיל את קריירת הקשתות שלו בתור תחביב, כאשר קנה את הקשת הראשונה שלו ב-1989. ב-1995 הפך לקשת מקצועי והיה הקשת השני באיכות ביצועיו בברזיל. לאחר מכן, ב-1996 הוא זומן לנבחרת הקשתים של ברזיל במסגרת אליפות אמריקה שהתקיימה במקסיקו סיטי. שנה אחר כך, ב-1997, השתתף דוס סנטוס באליפות העולם בקשתות שבסופה סיים במקום השמיני.
ברטעה
בַּרְטַעָה (בערבית: برطعة) הוא יישוב ערבי באזור נחל עירון, אשר חלקו המערבי מצוי בתחומי מדינת ישראל ותושביו הם אזרחי ישראל, בעוד חלקו המזרחי נמצא בתחומי יהודה ושומרון ותושביו הם אזרחי הרשות הפלסטינית.
לאחר הקמת מדינת ישראל
בהסכם שביתת הנשק בין ישראל וירדן, שנחתם בתום מלחמת העצמאות, חולק הכפר לשניים, על בסיס מתווה ואדי אל-מיה החוצה את הכפר ומהווה גבול טבעי. חלקו המערבי-צפוני הועבר לידי ישראל עם כשליש מהתושבים (500 נפש), בעוד חלקו המזרחי-דרומי, הנמצא במעלה הגבעה, הוכלל בממלכת ירדן עם כאלף תושבים. המרחק בין בתי ברטעה הישראלית לבין בתי ברטעה הירדנית היה כמה עשרות מטרים ובמקומות מסוימים מספר מטרים בלבד. בשנים הראשונות לאחר מלחמת העצמאות נעו תושבי הכפר כמעט בחופשיות בין שני חלקי הכפר. תושבי ברטעה הישראלית נהגו ללכת למסגד שנמצא בחלק הירדני, והמוכתר כיהן במשותף על שני חלקי הכפר. בעקבות זאת, היה הכפר למקום נוח לפגישות בין ערבים ישראליים לבין קרוביהם שהתגוררו בממלכת ירדן. במאי 1955 פינו שלטונות ירדן את הפליטים שהתיישבו בברטעה המזרחית מהאזור, על מנת להקשות על הברחה והסתננות לשטח ישראל. במרץ 1956 התפתחה במקום תקרית גבול, שבה נהרג שוטר ישראלי וארבעה ערבים מירדן. במהלך התקרית ברחו רוב תושבי ברטעה המזרחית מבתיהם.
בית דוד
עדויות חוץ מקראיות לבית דוד
המקור הקדום ביותר המזכיר את השושלת הוא כתובת תל דן הכתובה בארמית ומתוארכת בין המאה ה-9 לפנה"ס למאה ה-7 לפנה"ס, בכתובת כתוב: "הרגתי את יהו]רם בן [אחאב]מלך ישראל והרג[תי את אחז]יהו בן [יהורם מלך]בית-דוד. ואשים [את עריהם חורבות ואהפוך את ארצם ל[שממה... ]"
שושלת בית דוד ביהדות
במהלך תקופת בית שני נעלמה השושלת, אולם בסוף התקופה נמצאה מגילת יוחסין עתיקה בה יוחסו אבותיו של הלל הזקן לבית דוד. רבי יוחנן הסנדלר אמור להיות, על פי רושמי יוחסין אלו, מבני בניו של הלל הזקן. בשל כך נחשבו צאצאיו, שושלת הנשיאות וראשי הגולה לממשיכי מלכות בית דוד. רש"י התייחס על שושלת זו.
שושלת בית דוד בנצרות
יש מספר טיעונים תאולוגיים שנוסחו בידי הוגים נוצרים כדי להסביר כיצד ישו מיוחס לדוד, למרות שיוסף לא היה אביו אלא הוא נולד באורח נס כהתגשמותו בבשר של האל הבן. אולי המקובל ביותר, עוד מאז אוגוסטינוס מתרץ שישו היה בנו המאומץ של יוסף ולכן נמנה חוקית על צאצאיו. טיעון אחר הוא שישו מיוחס למלך ישראל מצד אמו מרים הבתולה, וגם מיישב את ההבדלים המרובים בין אילנות היוחסין שלו בבשורה על פי מתי ובבשורה על פי לוקאס בכך שהאחרון מתאר את מוצאו לא מצד יוסף אלא מצד מרים.
טרוי דומה
ביוגרפיה
טרוי דומה נולד בונטורה שבקליפורניה למשפחת שחיינים וקופצי למים. הוא התאמן באוניברסיטת טקסס באוסטין. כבר בשנת 1998 הוא הגיע לאליפות העולם וזכה במקום השני בתחרות של מקפצה גמישה ממטר אחד. בעקבות ההצלחה הוא הגיע לאולימפיאדת סידני וסיים תחרות אישית במקום השישי ולצד דייוויד פיכלר במקום הרביעי בתחרות סינכרונית. באולימפיאדת אתונה הוא סיים שישי בתחרות אישית ושישי בתחרות סינכרונית ביחד עם אחיו ג'סטין דומה. גם באולימפיאדת בייגינג טרוי דומה לא הצליח להגיע למדליה. באולימפיאדת לונדון הוא קפץ לצד כריסטיאן איפסן בתחרות סינכרונית וזכה במדליית ארד.
בתחרויות אליפויות העולם טרויי דומה בנוסף למדליית כסף של שנת 1998 ובמדליית כסף וארד ב-2005 ושתי מדליות כסף ב-2009.
ארגון אחדות אפריקה
ועדת השחרור של הארגון פעלה לסייע לארגונים שנאבקו למען עצמאות עמי אפריקה, כמו תנועות השחרור באנגולה.
זכויות להט"ב באפריקה
בשונה מכלל מדינות יבשת אפריקה, לדרום אפריקה ישנו מעמד שווה בחוק בין זכויותיהם של אזרחים הומוסקסואלים והטרוסקסואלים כאחד, מאז שהמדינה הכשירה נישואים חד-מיניים, אימוץ על ידי זוגות חד-מיניים וחוקתה קובעת איסור מוחלט על אפליה על רקע נטייה מינית בין היתר. נכון ליוני 2023, דרום אפריקה ובוטסואנה מוגדרות כמדינות היחידות ביבשת בהן איסור על אפליה נגד להט"ב מעוגן בחוקתן, ובשנת 2006 הפכה דרום אפריקה למדינה הראשונה ביבשת והחמישית בעולם שהכשירה נישואים חד-מיניים בשטחה לאחר הולנד (2001), בלגיה (2003), ספרד וקנדה (2005). למרות ההגנה החוקתית, אפליה ואלימות נגד להט"ב דרום אפריקאים עדיין נוכחות במיוחד באזורים כפריים. עם זאת, גילויי אפליה נדירים בהרבה בערים גדולות בהן קיימת סצנת להט"ב רחבה כגון: יוהנסבורג, קייפטאון, דרבן, פרטוריה, פורט אליזבת, איסט לונדון, בלומפונטיין, נלספרויט, פייטרמריצברג, קימברלי וג'ורג'. שלושת הערים הגדולות בדרום אפריקה, יוהנסבורג, דרבן וקייפטאון ידועות כיעדים בינלאומיים בקרב תיירות להט"ב. שטחים תלויים ספרדים, פורטוגזים, בריטים וצרפתים הנמצאים בשטחי היבשת (האיים הקנריים, מדיירה, מלייה, סאוטה, סנט הלנה, אסנשן, טריסטן דה קונה, הארצות הדרומיות והאנטארקטיות של צרפת, הטריטוריה הבריטית באוקיינוס ההודי, מיוט וראוניון) מעניקים שוויון זכויות מלא בקרב אזרחים הטרוסקסואלים והומוסקסואלים כאחד בשטחם.
אנגולה
בשנות ה-20 של המאה ה-20, אנתרופולוג גרמני בשם קורט פאלק פרסם את מחקרו על קבוצות אתניות אפריקאיות, שכלל בתוכנו נוכחות של קבלה חברתית כלפי הומוסקסואליות וביסקסואליות בקרב חברי הקבוצות. פאלק דיווח כי שיטות הומוסקסואליות וקרוס-דרסינג היו דבר שבשגרה בקרב בני האובימבונדו שבאנגולה של ימינו. גברים אובימבונדים שהיו מתנהגים, מדברים ומתלבשים כנשים היו ידועים בכינויים "צ'יבדי" או "צ'יבנדה" ומבחינה היסטורית היו מתחתנים עם גברים אחרים. מנהגים דומים היו קיימים גם בקבוצות אתניות שכנות שנודעו במונחים "קימבנדה" בקרב עם האמבונדו והקונגו ו-"ג'ימבנדה" בקרב הלובאלי. פעילות הומוסקסואלית נחשבה כבעלת השפעות רפואיות בחברות אלה בעודה נתפסה כ-"תרופה לאימפוטנציה, לשיפור פוריות הקרקע או כהעברת ידע". פרקטיקות מיניות בין גברים היוו גם כן חלק בטקסי חניכה. בקרב אנשי ההררו, חברויות ארוטיות שנודעו בשם "אופהנגה" (באנגלית: Oupanga) בין שני אנשים, ללא קשר למגדרם, היו נפוצות, וכללו בדרך כלל קיום יחסי מין אנאליים. במאה ה-18, אנשי הקויקוי הכירו את המונחים "קואיטסרה" (באנגלית: Koetsire), המתייחס לגבר הנקלט מינית מגבר אחר ו-"סוראגוס" (באנגלית: Soregus), המתייחס לאוננות חד-מינית בדרך כלל בקרב חברים. קיום יחסים חד-מיניים בין נשים דווח שהתרחש גם כן, אם כי לעיתים רחוקות יותר.
לסוטו
בשנת 1914, פקידים נוצרים קולוניאליים ניסו להפסיק את השיטות הללו בקרב האוכלוסייה המקומית אך ללא הועיל. עד 1941, יחסים רומנטיים בין בוקונצ'אנים ונומים, ביצועי קרוס-דרסינג וציון טקסי נישואים חד-מיניים היו דבר שבשגרה בלסוטו ובקהילות הסוטו בדרום אפריקה. אולם, בעשורים לאחר מכן, ניסו גורמים רשמיים לדכא ולצנזר דיונים בנושאים אלו. כיום, ישנה הכחשה נרחבת לכך שהפרקטיקות הללו התרחשו אי פעם בלסוטו, ולגברים מקומיים ישנו מוניטין מאצ'ואיזם חזק שכולל נוהג מופקרות הטרוסקסואלית בחיי היום יום.
נמיביה
בשנות ה-20 של המאה ה-20, האנתרופולוג הגרמני קורט פאלק דיווח על הומוסקסואליות וטקסי נישואים חד-מיניים בקרב עמי האובמבו, נאמה , הררו וההימבה בנמיביה. בשנות ה-70 של המאה ה-20, האתנוגרף הפורטוגלי קרלוס אסטרמן הבחין במסורת האובמבו בה גברים שהיו ידועים במונח "אסאנא" (באנגלית: Esenge) היו מתלבשים כנשים, מבצעים עבודות שהיו מוגדרות כנשיות ומתחתנים עם גברים אחרים.
טנזניה
בקרב שבט המסאי, מסורות של קרוס-דרסינג היו נפוצות ובוצעו בדרך כלל בטקסים. במהלך טקסי חניכה, מסאי צעיר היה מתלבש לעיתים קרובות כאישה ועונד את ה-"סורוטיה" (טבעות אוזניים שענדו נשים כדי להראות שהן נשואות) ובגדים נשיים נוספים.
קניה
האנתרופולוג השוודי פליקס בריק שהיה ידוע בהיסטוריה אנתרופולוגית על לימודיו על מזרח אפריקה, הצהיר על פדרסטים פעילים בקרב אנשי הקיקויו בקניה שנקראו במונח "אונק" (באנגלית: Onek) והזכיר גם "רווקים הומואירוטיים" בקרב שבטי הנאנדי  והמרגולי  הקנייתים שהיו "מתלבשים לפעמים כנשים במהלך טקסי חניכה".
נקודות מבט של מנהיגים אפריקאים על הומוסקסואליות בהווה
נשיא זימבבואה לשעבר בין השנים 2017-1987, רוברט מוגאבה, היה חסר פשרות בהתנגדותו לחקיקת זכויות להט"ב בזימבבואה והיה ידוע בשלל אמירות הומופוביות שכללו בין היתר את הצהרתו כי להט"ב הם "גרועים מכלבים וחזירים". בספטמבר 1995 הציג הפרלמנט של זימבבואה חקיקה האוסרת על קיום פעילות הומוסקסואלית בהסכמה. בשנת 1997 פסק בית המשפט מקומי כי כנען בננה, קודמו של מוגאבה והנשיא הראשון של זימבבואה, נמצא אשם ב-11 סעיפי של "קיום מעשי סדום ותקיפה מגונה". באוגנדה נעשו בעשורים האחרונים מאמצים להחמיר את העונשים הפלילים על רקע קיום פעילות הומוסקסואלית במדינה. העיתון הבריטי הגרדיאן דיווח כי הנשיא יוורי מוסווני נראה מתכוון "להוסיף את גיבויו" למאמץ החקיקה, בין היתר על רקע טענותיו כי "הומוסקסואלים אירופאים מגייסים אזרחים באפריקה" וכי "מערכות יחסים הומוסקסואליות מנוגדות לרצון האל". בגמביה הוביל הנשיא לשעבר יחיא ג'מה בין השנים 1994–2017 קריאה לחקיקה שתקבע חוקים נגד הומוסקסואליות בגמביה שיהיו לדבריו "מחמירים יותר מאלה שבאיראן" בעודו הצהיר כי הוא "יחתוך את הראש של כל הומוסקסואל או לסבית שתתגלה במדינה". דיווחי חדשות הצביעו על כך שממשלתו מתכוונת "להוציא להורג את כל אזרחי הלהט"ב במדינה". בנאום שנשא בסרקונדה העמיד ג'מה "אולטימטום סופי" לכל ההומוסקסואלים והלסביות בגמביה "שיעזבו את המדינה". בנאום שנשא בפני האו"ם ב-27 בספטמבר 2013 הצהיר כי "הומוסקסואליות על כל צורותיה וביטויה, שאמנם מקודמות כזכות אדם על ידי מספר מעצמות, אף על פי שהיא רעה מאוד, אנטי-אנושית וגם אנטי-אללה". בשנת 2014 הוא כינה הומוסקסואלים כ-"שרצים" באומרו כי "אנו נילחם בשרצים האלה המכונים הומוסקסואלים או גייז באותו אופן בו אנו נלחמים נגד יתושים הגורמים למלריה, אם לא בצורה אגרסיבית יותר". הוא המשיך בגישתו ההומופובית בגלוי באומרו כי "מבחינתי להט"ב יכולים לעמוד באותה הגדרה כמו צרעת, זיבה, חיידקים ושחפת. כל אלה רק פוגעים בקיום האנושי". בשנת 2015 בניגוד לביקורות שליליות שנשמעו נגדו מצד מדינות מערביות בנושא, ג'מה הגביר את הרטוריקה ההומופובית שלו והצהיר במהלך נאומו מול קהל במהלך סיור חקלאי, "אם תעשו את זה בגמביה אני אחתוך לכם את הגרון - אם אתה גבר ורוצה להתחתן עם גבר אחר במדינה הזאת ואנחנו תופסים אותך, אף אחד לעולם לא ישים לב אליך שוב, ואף אדם לבן לא יוכל לעשות שום דבר בקשר לזה".
ניקולאס דומינגס
קריירת מועדונים
ב-30 באוגוסט 2019 חתם דומינגס בבולוניה 1909 מהסרייה א', והושאל בחזרה לוולס סארספילד עד לתום עונת. בסך הכל ערך 75 הופעות ליגה במדי ולס סארספילד, בהן הבקיע תשעה שערים. בתום תקופת ההשאלה חזר לבולוניה 1909.
שרון מרק
ביוגרפיה
משנת 2001 ועד שנת 2005, הייתה מרק לעוזרת רכזת חינוך והסברה באיגוד ערים לאיכות הסביבה אשדוד וחבל יבנה ומשנת 2005 ועד שנת 2014, ניהלה את תחום המיחזור ברשויות האיגוד וליוותה את פעילות החינוך הסביבתי.
תרומתה לקהילה ולעיר אשדוד
בנובמבר 2017, הקימה את "קהילת השוות של אשדוד והסביבה" הקהילה מיועדת לנשים מגיל 18 ופועלת כדי לחבר בין נשים למקום בו הן גרות, לצקת מחדש תוכן למונח "קהילה", לפוגג בדידות ולסייע לעסקים קטנים ובינוניים מקומיים להתחבר לקהילה ולצמוח יחד.
לארי סנדרס (כדורסלן)
מילווקי באקס
בדצמבר 2014 הוצב ברשימת השחקנים הלא-פעילים של הבאקס, בשל "סיבות אישיות", ובינואר 2015 הושעה על ידי הליגה ל-10 משחקים בשל שימוש חוזר במריחואנה. ב-25 בפברואר, לאחר ששותף ב-27 משחקים בעונת, התוודה סנדרס כי הוא סובל מחרדה, דיכאון והפרעת מצב רוח, והודיע על עזיבתו את הקבוצה ופרישתו ממשחק פעיל. על פי תנאי שחרורו מהקבוצה, ויתר על כמחצית מיתרת חוזהו, אשר עמדה על 33 מיליון דולר.
ג'ק גלאגר
קלפי החל את הקריירה שלו כמתאבק בשנת 2006, כשהופיע בארגוני ההיאבקות העצמאיים. כעבור עשור, הוא השתתף בטורניר ה-Crusierweight Classic. לאחר הטורניר, הוא חתם על חוזה ב-WWE.
ח'וג'נד
היסטוריה
בשנים 1924–1929 הייתה העיר חלק מן אוזבקיסטן הסובייטית, עד אשר עברה לשלטון טג'יקיסטן הסובייטית.
ישראל באירוויזיון 2009
ישראל השתתפה באירוויזיון 2009 עם השיר עינייך בביצוע של אחינועם ניני ומירה עווד, בעיר מוסקבה, בירת רוסיה.
חוף השלדים
מזג האוויר בחוף נשלט בעיקר על ידי זרם בֶּנְגֶלָה הקר המגיע מן האוקיינוס האטלנטי, וגורם לכמות משקעים קטנה ביותר (לעיתים רחוקות למעלה מ-10 מ"מ) ולערפל תדיר (לאורך כמעט כל השנה).
בוי (כפר)
כמו יישובים רבים באירופה, גם אוכלוסיית בוי קטנה עם השנים. כך, בשנת 1990 היו בעיר 1,791 תושבים ובשנת 2020 רק 1,612 תושבים.
מיכאל שרף
ביוגרפיה
למד רפואה בבית הספר לרפואה באוניברסיטת בן-גוריון בנגב, לאחריהם התמחה ברפואת המשפחה במחוז דרום של כללית. שימש כמנהל מרפאת הכללית ביישוב ירוחם וכסגן המנהל הרפואי במחוז דרום של כללית. בשנת 1986- הוענק לו פרס על שם פרופ' כוזרי וזאת בעבור שירות רפואי מצטיין (טיפול ב-47 פצועי אוטובוס סמוך לדימונה שהיה בדרכו לאילת בלילה)
לאחר 6 שנים בסורוקה, בשנת 2013, התמנה לסמנכ"ל וראש חטיבת בתי החולים בכללית.
שרף תושב היישוב להבים, נשוי ואב לשלושה.
סמירה סרייה
קולנוע וטלוויזיה
הופעתה של סרייה בסרטן של דנה גולדברג ואפרת מישורי משנת 2017, "מות המשוררת", זיכתה אותה בפרס חג'ג' לשחקנית הטובה ביותר בפסטיבל הקולנוע ירושלים לשנת 2017. הסרט עוקב בשני צירים מקבילים אחר יסמין (סרייה), אחות סיעודית מיפו, ויומה האחרון של לנה שדה, חוקרת מוח בעלת שם עולמי, אשר דרכיהן מצטלבות ונשזרות אחת בשנייה.
בנוסף, השתתפה בתפקידי אורחת בעונה השנייה של הסדרה "בתולות", "פאודה", סרטי סטודנטים רבים, ולאחרונה השתתפה בצילומים לסרט גרמני-ישראלי, The Valley of the Cross, סרט ניסיוני שמגולל סיפור אהבה לסבי בשנות העשרים בפלסטין. הסרט צולם בגרמניה.
אבנר גדסי
אבנר גדסי (נולד ב-24 במאי 1952) הוא זמר ומלחין ישראלי.
ביוגרפיה
במהלך מלחמת יום הכיפורים הופיע גדסי בפני חיילי צה"ל ברמת הגולן.
בדצמבר 1980 השתתף בפסטיבל הזמר המזרחי עם השיר "מנגן ושר" (מילים: משה בן-שאול, עיבוד: אלדד שרים), והגיע עימו למקום השני.
באפריל 1982 השתתף בפסטיבל הזמר המזרחי - "דרור - לנצח שיר מזמור" עם השיר "איומה בהר המור" (מילים: רבי שלום שבזי, לחן: יהודה בדיחי, עיבוד: יגאל חרד) והגיע שוב למקום השני (אחרי "הפרח בגני" של זוהר ארגוב). באותה שנה הוציא ארגוב את האלבום "נכון להיום" אשר שיר הנושא שלו הולחן על ידי גדסי.
ב-1996 לאלבומו של אבי סינואני "איתך ובלעדייך" הלחין את השיר "אישה בונה אישה הורסת".
ב-1999 באלבום "דרבוקה ישראלית" בו חידשו זמרי המוזיקה המזרחית קלאסיקות ישראליות, חידש גדסי את "מקום לדאגה" (עיבוד: תמיר הרפז), שהתפרסם בביצוע של ריקי גל ומתי כספי.
בתחילת 2011 בפרויקט "שני צדדים למטבע" בו זמרי המוזיקה הים תיכונית ביצעו שירי רוק, חידש גדסי את "פתאום כשלא באת" (עיבוד: נדב ביטון), שביצע במקור שלמה ארצי ביחד עם גרי אקשטיין.
קצות החושן
מהדורות הספר
הספר יצא גם במהדורות חדשות, בהם:
אליפות אירופה בכדורסל 2015
הנבחרות המשתתפות
לשלב הראשון בטורניר נבחרו ארבע מדינות שכל אחת תארח את הבית שבה היא משתתפת. ארבע המדינות הן גרמניה, לטביה, צרפת וקרואטיה. בנוסף, ניתנה להן הזכות לבחור כל אחד נבחרת נוספת שתשחק בבית שלהם. גרמניה בחרה בטורקיה, צרפת בפינלנד, קרואטיה בסלובניה ולטביה באסטוניה. ב-8 בדצמבר 2014, נערכה באתר הנופש דיסנילנד פריז ההגרלה לחלוקת שאר הנבחרות בין ארבעת הבתים של השלב הראשון, (לאחר שקודם לכן דורגו בשש רמות איכות כדי לשבץ בכל בית נבחרות מכל רמות האיכות, נבחרת ישראל דורגה ברמת איכות חמישית הנמוכה יחסית). כל בית מורכב משש נבחרות. כדי לפשט את הטורניר ולצמצם את מספר המשחקים הוחלט בכינוס פיב"א אירופה כי החל מהאליפות ב-2015 לאחר שלב א' לא יתקיים שלב בתים שני שממנו מעפילים לשמינית הגמר אלא ארבע הנבחרות המדורגות ראשונות מכל בית יעפילו ישירות לשלב שמינית הגמר שיתקיים בליל שבצרפת. בשלב שמינית הגמר יתחרו בהצלבה ארבע הנבחרות המעפילות מבית א' עם המעפילות בית ב' והמעפילות מבית ג' עם המעפילות מבית ד'. המשחקים משלב שמינית הגמר ועד לגמר הם בשיטת ההכרעה (נוק-אאוט) כשהמנצחת בכל משחק מעפילה לשלב הבא. נבחרות שיגיעו לרבע הגמר ומעלה ישתתפו גם במשחקי דירוג למקומות 3–8 בטבלה הסופית.
ניקולאס גונסאלס
קריירת מועדונים
גונסאלס גדל במחלקת הנוער של ארחנטינוס ג'וניורס. הוא ערך 44 הופעות ליגה במדי הקבוצה הבוגרת של המועדון במסגרת ליגת העל הארגנטינאית וליגת המשנה הארגנטינאית.
העסקה הפטריארכאלית
שיתוף פעולה עם הפטריארכיה
בהתייחסות לעסקה הפטריארכלית עולה השאלה, האם יש לראות בסוג ההתנהגות הזו כשיתוף פעולה עם הפטריארכיה? או שיש לראות בדבר פעלתנות לצורך שיפור מעמד האישה? מחקרים שונים הראו כי פעולות שנתפסות על פניו ככניעות, ניתן לראותן בניתוח מעמיק כפעולות אקטיביות. לדוגמה, החוקרים שנקר ונורת'סקוט טענו במחקרם כי, נשים משתפות פעולה עם נורמות שמרניות מתוך החלטה מודעת לשפר ולערוך משא ומתן ביחסים המגדריים. מקרה החקר הוא של נשים אסיאתיות שמהגרות לצפון אמריקה, כאשר הנחת המוצא היא שנשים אלו יוצאות מחברה ומסגרת מגבילה ופטריארכאלית ומשתחררות מהן. לכאורה, נשים אלו זוכות במשאבים כלכליים, פוליטיים וחוקיים שמאפשרים להם לערוך משא ומתן מחדש על יחסי הכוחות הפטריארכאלים בתוך המשפחה. המחקר מצא כי, המהגרות מהדור המבוגר מצאו עצמן מבוצרות בתוך המערכת הפטריארכאלית הקיימת וניסו לערוך משא ומתן במטרה להשיג מידה מסוימת של כח. זאת בעיקר באמצעות בריתות וקשרים עם קרובי משפחה גברים. באופן ספציפי, נשים אלו הקדישו מאמצים רבים בטיפוח וטיפול בבניהן ובנכדיהן ככלי אסטרטגי של העסקה הפטריארכאלית.
המישור הפוליטי של העסקה הפטריארכלית
המונח "העסקה הפטריארכלית" בין היתר, מבאר את הבחירות של נשים וגברים שעל פניו נראות כמפחיתות כח, למעשים בעלי פוטנציאל לרווח מוגבל. כאשר קנדיוטי השתמשה בצורת המשא ומתן עם הכח הפטריארכלי כדי לתאר את היחסים המגדריים, בעוד שהחוקרת שרין חאפז השתמשה באותו מונח על מנת לתאר את העסקה בין אזרחי מצרים לבין מנהיגיה. טענת החוקרת חאפז היא, כי העסקה הפטריארכלית נעשית בכמה מישורים- בין המדינה לפרט, בין הגבר למשפחתו. המדינה מספקת מקומות עבודה לאזרחיה, מהווה סמכות פטריארכלית ראשית ובתמורה מקבלת כניעות של האזרחים למשטר הלא דמוקרטי. במקביל, הגבר מספק פרנסה לאשה ולמשפחה ובתמורה מקבל כניעות נשית. כאשר הפרה של אחד ממרכיבי המשוואה המרובעת הזו גוררת הפרה של כולם.
מחקרים שנכתבו בהשראת קנדיוטי
מחקרה של עמליה סער שנכתב כפרפרזה לקנדיוטי ולקוקברן. המחקר התמקד בעמדה המורכבת של אנשים מרקע מוחלש על רקע הליברליזם. החוקרת הציעה את המונח "עסקה ליברלית" לתיאור מצבם של האוכלוסיות "הצבעוניות" (קרי, המדוכאות) כאשר הן ניגשות לממש את הבטחות הליברליזם. היא מצאה כי האוכלוסיות הללו מאמצות באופן סמלי מודעות "לבנה" (של אנשים בעלי עור לבן) כשהן מנסות לפדות את ההבטחה הליברלית. מטרתו של המונח היא לשרת את המחקר הפמיניסטי פוסט-קולוניאלי ולאפשר קידום של דיון בפערי כח בין נשים.
שבט יהודה
יהודים מיוחסים לשבט יהודה
במגילות יוחסין שבאו מתימן ושרדו עד ימינו רואים את השתלשלות הדורות מאב לבן עד יהודה בן יעקב. חלקם התפרסמו על ידי יהודה לוי נחום וד"ר משה גברא. דבר זה מחזק את המסורת שבפי יהודי תימן והמצויה בתכלאל שם נכתב כי גולי תימן הם בני שבט יהודה שגלו לתימן עוד בשלהי בית ראשון. עד היום מונים יהודי תימן בתשעה באב את השנים מאז חורבן בית ראשון בעוד שאר עדות ישראל מונים רק לחורבן בית שני. ברבות השנים התברר כי בחורבן בית ראשון לאחר שהוגלה לשם שבט יהודה ואירע חורבן בבל על ידי האימפריה האחמנית ששלטה באזור בקווקז (כיום אזרבייג'ן) גלו לשם גולי שבט יהודה והתפשטו עד דרבנט ובהמשך גם להרים.